Son of Godzilla

Το όγδοο μέρος της σειράς βρίσκει τον Godzilla να ανακαλύπτει ότι είναι πατέρας, βάζοντας στο κινηματογραφικό πλαίσιο τον γιο του Minilla. H σειρά συνεχίζει τη στροφή που είχε κάνει με την προηγούμενη ταινία, με τους δημιουργούς να προσπαθούν να αγγίξουν ένα νεότερο κοινό. Στο μεγαλύτερο μέρος του, το Son of Godzilla μοιάζει σαν μια ξενέρωτη family movie, με τον θεατή να προσπαθεί να καταπιεί με το ζόρι τη θέα του Godzilla ως στοργικού πατέρα. Το ύφος της ταινίας είναι υπερβολικά διδακτικό, με κάποια μελοδραματικά στοιχεία και μόνο η εμφάνιση δυο νέων αντιπάλων, των τεράστιων εντόμων Kumonga και Kamacuras σώζει κάπως την κατάσταση. Το αποτέλεσμα είναι απίστευτα βαρετό και αποτελεί κατά τη γνώμη μου μια από τις χειρότερες ταινίες της σειράς.